C 272/35

Produkto specifikacijos reikšmingo pakeitimo patvirtinimo paraiškos paskelbimas pagal Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų 50 straipsnio 2 dalies a punktą

(2021/C 272/08)

Šiuo paskelbimu suteikiama teisė pareikšti prieštaravimą paraiškai pagal Europos Parlamento ir Tarybos reglamento (ES) Nr. 1151/2012 (1) 51 straipsnį per tris mėnesius nuo šio paskelbimo dienos.

PRODUKTO SU SAUGOMA KILMĖS VIETOS NUORODA ARBA SAUGOMA GEOGRAFINE NUORODA SPECIFIKACIJOS REIKŠMINGO PAKEITIMO PATVIRTINIMO PARAIŠKA

Pakeitimo patvirtinimo paraiška pagal Reglamento (ES) Nr. 1151/2012 53 straipsnio 2 dalies pirmą pastraipą

„CEREZAS DE LA MONTAÑA DE ALICANTE“

ES Nr. PGI-ES-0099-AM03 – 2020 m. rugpjūčio 13 d.

SKVN ( ) SGN (X)

1. Pareiškėjų grupė ir teisėtas interesas

Saugomos geografinės nuorodos „Cerezas de la Montaña de Alicante“ kontrolės tarnyba

Carretera Albaida-Denia, s/n 03788 Alpatró – La Vall de Gallinera Alicante ESPAÑA

2007 m. lapkričio 9 d.Consell Dekretu 222/2007, kuriuo nustatomos autonominės Valensijos bendruomenės kokybės nuorodų kontrolės tarnybų arba valdymo organų taisyklės, reglamentuojamos organizacinės, veiklos ir teisinės taisyklės, kurių kontrolės tarnybos privalo laikytis.

Tiksliau, dekreto 4 straipsnyje nurodoma, kad kontrolės tarnybų arba valdymo organų struktūra ir veikla turėtų būti pagrįstos demokratijos principais, visuomet taikant vienodo sektorių atstovavimo principus, atstovaujant bendrų sektorių ekonominiams interesams ir gerbiant jų sprendimus priimančių institucijų rinkimų procesų valdymo ir organizavimo autonomiją.

Kartu su tuo, kas išdėstyta pirmiau, dekreto 6 straipsnyje reglamentuojamas kontrolės tarnybų arba valdymo organų tikslas ir funkcijos, įskaitant pasiūlymus dėl taisyklių ir techninių standartų nustatymą bei jų galimus pakeitimus, atsižvelgiant į kokybės kriterijus, tikrinimą ir tradicijas.

Ši įstaiga atstovauja visiems susijusiems sektoriams. Šiuo atžvilgiu Dekreto 222/2007 7 straipsnio 2 dalyje nurodoma, kad plenariniame posėdyje turi dalyvauti rinkimų proceso metu iš įvairių valdymo organo registruose nurodytų narių ir kompetentingos regioninės ministerijos paskirtų techninių narių išrinkti nariai.

Nepaisant to, minėti teisės aktai patvirtina SGN kontrolės tarnybos teisėtą interesą reikalauti pakeitimo, nes ją sudaro visi veiklos vykdytojai, susiję su šio saugomo produkto gamyba.

2. Valstybė narė arba trečioji šalis

Ispanija

3. Keičiama (-os) produkto specifikacijos dalis (-ys)

☒ Produkto pavadinimas

☒ Produkto aprašymas

☒ Geografinė vietovė

☐ Kilmės įrodymas

☐ Gamybos metodas

☒ Ryšys su geografine vietove

☒ Ženklinimas

☐ Kita (nurodyti)

4. Pakeitimo (-ų) rūšis

☒ Produkto su registruota SKVN arba SGN specifikacijos pakeitimas, kuris nėra laikytinas nereikšmingu pagal Reglamento (ES) Nr. 1151/2012 53 straipsnio 2 dalies trečią pastraipą.

☐ Produkto su registruota SKVN arba SGN, kurio bendrasis (arba lygiavertis) dokumentas nepaskelbtas, specifikacijos pakeitimas, kuris nėra laikytinas nereikšmingu pagal Reglamento (ES) Nr. 1151/2012 53 straipsnio 2 dalies trečią pastraipą.

5. Pakeitimas (-ai)

5.1. 1 PAKEITIMAS.: Pridedamas naujas produkto pavadinimas

1 pakeitimu pridedamas naujas produkto pavadinimas: „Cireres de la Muntanya d’Alacant“.

Pagrindimas. Kadangi autonominės Valensijos bendruomenės bendros oficialios kalbos yra ispanų ir valensiečių, pateikėme prašymą, kad saugomo produkto pavadinimas būtų nurodytas abiem kalbomis.

Ispanijos Konstitucijos 3 straipsnyje teigiama, kad kastilų kalba yra oficialioji valstybės kalba, taip pat numatyta, kad kitos valstybės kalbos taip pat yra oficialios atitinkamose autonominėse bendruomenėse pagal jų statutą.

Valensijos autonomijos statuto 6 straipsnyje visų pirma skelbiama, kad valensiečių kalba kartu su kastilų kalba turi oficialiosios kalbos statusą visoje Valensijos bendruomenėje ir todėl piliečiai turi teisę ją mokėti ir vartoti, taip pat kad valensiečių kalba laikoma gimtąja autonominės Valensijos bendruomenės kalba. Be to, 1983 m. lapkričio 23 d. Įstatyme 4/1983 dėl valensiečių kalbos vartojimo ir mokymo įtvirtinama valensiečių teisė mokėti ir vartoti valensiečių kalbą žodžiu ir raštu palaikant tiek asmeninius santykius, tiek santykius su valdžios institucijomis.

Academia Valenciana de la Llengua nustatė, kad mums teikiant naujo pakeitimo paraišką reikia įtraukti pavadinimus valensiečių kalba. Kaip minėta pirmiau, valensiečių kalba yra oficialioji autonominės Valensijos bendruomenės kalba. Be to, valensiečių kalba vartojama saugomoje vietovėje, kurioje ji vartojama ir palaikant verslo santykius.

Su 1 pakeitimu susijusi dalis

— Produkto specifikacija: „A) Produkto pavadinimas“, „F) Ryšys su geografine vietove“, „H) Ženklinimas“.

— Bendrasis dokumentas: „Pavadinimas“, „Specialios produkto registruotu pavadinimu ženklinimo taisyklės“.

Šiuo metu užregistruotas tekstas (Produkto specifikacijos ir bendrojo dokumento tekstas sutampa)

— A) Produkto pavadinimas

— GEOGRAFINĖ NUORODA „CEREZAS DE LA MONTAÑA DE ALICANTE“

— F) Ryšys su geografine vietove. Priežastinis geografinės vietovės ir produkto, kuriam suteikta SKVN, kokybės ar savybių arba geografinės vietovės ir kurios nors produkto, kuriam suteikta SGN, savybės, gero vardo ar kitos ypatybės ryšys:

— Vyšnių ir geografinės vietos ryšys grindžiamas geru „Cerezas de la Montaña de Alicante“ produkto vardu. Šį gerą vardą nulėmė juslinės uogų savybės ir jų ekonominė bei gastronominė reikšmė, taip pat tai, kad vyšnių medžiai yra neatsiejama geografinės vietovės peizažo dalis. (...)

— H) Ženklinimas

— SGN „Montaña de Alicante“ žymimų vyšnių identifikavimo užrašuose ar etiketėse privaloma nurodyti užrašus „Saugoma geografinė nuoroda“ ir „Cerezas de la Montaña de Alicante“.

— Produktas taip pat turi būti ženklinamas atitikties ženklu (etiketė kitoje pakuotės pusėje), atpažįstamu iš raidinio ir skaitmeninio kodo. Tokiu ženklu pakavimo įmonėje produktas paženklinamas taip, kad ženklo nebūtų galima panaudoti dar kartą ir būtų užtikrintas produkto atsekamumas. Ant kai kurių etikečių kitoje pakuotės pusėje be oficialaus Europos saugomos geografinės nuorodos simbolio privaloma nurodyti užrašą „Indicación Geográfica Protegida Cerezas de la Montaña de Alicante“ ir specialų logotipą, kuris pateikiamas toliau.

Siūlomi pakeitimai

— A) Produkto pavadinimas:

— GEOGRAFINĖ NUORODA „CEREZAS DE LA MONTAÑA DE ALICANTE“ / „CIRERES DE LA MUNTANYA D’ALACANT“

— F) Ryšys su geografine vietove. Priežastinis geografinės vietovės ir produkto, kuriam suteikta SKVN, kokybės ar savybių arba geografinės vietovės ir kurios nors produkto, kuriam suteikta SGN, savybės, gero vardo ar kitos ypatybės ryšys:

— Vyšnių ir geografinės vietos ryšys grindžiamas geru produkto „Cerezas de la Montaña de Alicante“ / „Cireres Muntanya d’Alacant“ vardu. Šį gerą vardą nulėmė juslinės uogų savybės ir jų ekonominė bei gastronominė reikšmė, taip pat tai, kad vyšnių medžiai yra neatsiejama geografinės vietovės peizažo dalis. (…)

— H) Ženklinimas

— SGN „Montaña de Alicante“ žymimų vyšnių identifikavimo užrašuose ar etiketėse privaloma ispanų ar valensiečių kalba nurodyti užrašą „Saugoma geografinė nuoroda“ ir užrašus „Cerezas de la Montaña de Alicante“ arba „Cireres de la Muntanya d’Alacant“.

— Produktas taip pat turi būti ženklinamas atitikties ženklu (etiketė kitoje pakuotės pusėje), atpažįstamu iš raidinio ir skaitmeninio kodo. Tokiu ženklu pakavimo įmonėje produktas paženklinamas taip, kad ženklo nebūtų galima panaudoti dar kartą ir būtų užtikrintas produkto atsekamumas.

— Ant kai kurių etikečių kitoje pakuotės pusėje be oficialaus Europos saugomos geografinės nuorodos simbolio privaloma nurodyti užrašą „Indicación Geográfica Protegida Cerezas de la Montaña de Alicante“ ir specialų logotipą, kuris pateikiamas toliau.

5.2. 2 PAKEITIMAS.: Naujų veislių, kurioms gali būti suteikta saugoma geografinė nuoroda, įtraukimas

Naujų veislių, kurioms gali būti suteikta saugoma geografinė nuoroda, įtraukimas.

Pagrindimas. Šiuo metu veislių „Nimba“, „Frisco“, „Santina“, „Lapins“, „4–84“ ir „Sonata“ plantacijos gali būti auginamos daugelyje saugomos geografinės nuorodos „Cerezas de la Montaña de Alicante“ kontrolės tarnybos įregistruotų teritorijų, nes per daugelį metų jos tapo tam tikrų veislių, kurios jau yra saugomos, alternatyva. Taip atsitiko todėl, kad šių veislių auginimo našumas yra labai geras, jų uogos yra tinkamo dydžio ir išvaizdos, odelė negreitai plyšta, uogoms būdinga optimali laikymo trukmė po derliaus nuėmimo, taip pat jos gerai išsilaiko transportuojamos ir t. t., todėl jos atitinka veisles (pagal saldumo, spalvos, tvirtumo savybes), kurios jau yra saugomos SGN kontrolės tarnybos, ir todėl augintojai per metus gali ilgesnį laikotarpį siūlyti vyšnias.

Šių veislių savybės yra didelis žingsnis į priekį, nes šios veislės daugiausia yra savidulkės ir nereikia, kad kitos veislės jas apdulkintų, o jos pačios apdulkina veisles, kurios jau yra saugomos SGN kontrolės tarnybos, taip padidindamos numatomos gamybos apimtį.

Be to, daugybė ūkių augina šias veisles ir tikimasi, kad per ateinančius metus jos vis labiau įsitvirtins šioje vietovėje.

Naujų veislių aprašymas

— „Nimba“ – itin ankstyva veislė. Sunokusios uogos tampa tamsiai raudonos spalvos. Inksto formos, vidutinio dydžio ir itin tvirtos uogos. Lietingose vietovėse primygtinai rekomenduojama augalus uždengti. Vidutinis uogų dydis yra 30 mm.

— „Frisco“ – vidutinio vėlyvumo veislė. Sunokusioms uogoms būdinga patraukli granatų spalva. Inksto formos, vidutinio ilgio ir tinkamo storio uogos. Uogų minkštimas raudonos spalvos, jos yra tvirtos, o jų odelė negreitai plyšta. Vyšnios tinkamos eksportuoti, kadangi po derliaus nuėmimo joms būdinga optimali laikymo trukmė. Vidutinis uogų dydis yra 28–30 mm.

— „Santina“ – ankstyva veislė, kurios uogoms būdinga granatų spalvos odelė, kuri taip pat gali būti raudonos arba juodos spalvos. Širdies formos, vidutinio ilgio uogos. Tvirtos konsistencijos minkštimas, uogos tinkamos vidutinės trukmės jūrų kelionėms. Vidutinis uogų dydis yra 28 mm.

— „Lapins“ – vėlyva veislė, kurios uogoms būdinga tamsiai raudonos spalvos odelė. Uogos šiek tiek pailgos formos, minkštimas raudonos spalvos. Tai tvirtos uogos, kurių vidutinis dydis yra 27–28 mm.

— „4–84“ – vėlyva veislė, inksto formos uogos, kurių odelė yra tamsiai raudonos spalvos. Minkštimas raudonos spalvos. Tai tvirtos uogos, kurių vidutinis dydis yra 27–28 mm.

— „Sonata“ – vėlyva veislė, apvalios uogos. Granatų spalvos odelė, raudonas minkštimas. Uogos yra tvirtos, todėl po derliaus nuėmimo joms būdinga ilgesnė laikymo trukmė ir jos gerai išsilaiko transportuojamos. Uogų dydis yra 29–30 mm.

Su 2 pakeitimu susijusi dalis

— Produkto specifikacija: „B) Produkto aprašymas“

— Bendrasis dokumentas: „Žemės ūkio produkto arba maisto produkto aprašymas“, „Produkto, kurio pavadinimas nurodytas 1 punkte, aprašymas“.

Šiuo metu užregistruotas tekstas

Vyšnios. 1.6 klasė. Vaisiai, daržovės ir grūdai, švieži arba perdirbti

Vienintelės veislės, kurioms gali būti suteikta saugoma geografinė nuoroda, yra šios:

Pagrindinės veislės: „Burlat“, „Picota“, „Picota Ambrunes“, „Early Lory“, „Prime Giant“, „Sweet Heart“ ir „Brooks“.

Apdulkinti skirtos veislės: „Stark Hardy Giant“, „Bing“ ir „Van“.

Visoms šioms veislėms būdingos tokios bendros savybės:

— didelis cukraus kiekis (daugiau nei 11° pagal Brikso skalę),

— vidutiniškas jautrumas skilinėjimui,

— vidutinio ilgio kotelis, geras nuskintų uogų išsilaikymas,

— tolygi apvali forma, itin blizgi odelė,

— karmino raudona arba ryškiai raudona odelės spalva, odelės glotnumas ir tolygumas,

— sultingas ir tvirtas rausvos arba vyno raudonumo spalvos minkštimas,

— subalansuotas skonis, tvirta konsistencija,

— vidutinio dydžio, apvalios, šiek tiek pailgos formos, baltos spalvos, labai kietas kauliukas,

— geras augalo prisitaikymas augti SGN „Cerezas de la Montaña de Alicante“ vietovėje,

— geras uogų išsilaikymas atliekant įvairias operacijas, jas transportuojant ir pakuojant.

Saugomų veislių vyšnių vidutinis dydis yra toks:

— „Burlat“: 27–28 mm,

— „Stark Hardy Geant“: 26–28 mm,

— „Van“: 26–28 mm,

— „Bing“: 24–28 mm,

— „Picota“: 22–24 mm,

— „Picota Ambrunesa“: 23–25 mm,

— „Early Lory“: 28–30 mm,

— „Prime Giant“: 27–32 mm,

— „Sweet Heart“: 26–28 mm,

— „Brooks“: 27–28 mm.

Siūlomi pakeitimai

Vyšnios. 1.6 klasė. Vaisiai, daržovės ir grūdai, švieži arba perdirbti

Vienintelės veislės, kurioms gali būti suteikta saugoma geografinė nuoroda, yra šios:

Pagrindinės veislės: „Burlat“, „Picota“, „Picota Ambrunes“, „Early Lory“, „Prime Giant“, „Sweet Heart“, „Brooks“, „Nimba“, „Frisco“, „Santina“, „Lapins“, „4–84“ ir „Sonata“.

Apdulkinti skirtos veislės: „Stark Hardy Giant“, „Bing“ ir „Van“.

Visoms šioms veislėms būdingos tokios bendros savybės:

— didelis cukraus kiekis (daugiau nei 11° pagal Brikso skalę),

— vidutiniškas jautrumas skilinėjimui,

— vidutinio ilgio kotelis, geras nuskintų uogų išsilaikymas,

— tolygi apvali forma, itin blizgi odelė,

— karmino raudona arba ryškiai raudona odelės spalva, odelės glotnumas ir tolygumas,

— sultingas ir tvirtas rausvos arba vyno raudonumo spalvos minkštimas,

— subalansuotas skonis, tvirta konsistencija,

— vidutinio dydžio, apvalios, šiek tiek pailgos formos, baltos spalvos, labai kietas kauliukas,

— geras augalo prisitaikymas augti SGN „Cerezas de la Montaña de Alicante“ vietovėje,

— geras uogų išsilaikymas atliekant įvairias operacijas, jas transportuojant ir pakuojant.

Saugomų veislių vyšnių vidutinis dydis yra toks:

— „Burlat“: 27–28 mm,

— „Stark Hardy Geant“: 26–28 mm,

— „Van“: 26–28 mm,

— „Bing“: 24–28 mm,

— „Picota“: 22–24 mm,

— „Picota Ambrunesa“: 23–25 mm,

— „Early Lory“: 28–30 mm,

— „Prime Giant“: 27–32 mm,

— „Sweet Heart“: 26–28 mm,

— „Brooks“: 27–28 mm,

— „Nimba“: 28–30 mm,

— „Frisco“: 28–30 mm,

— „Santina“: 28 mm,

— „Lapins“: 27–28 mm,

— „4–84“: 27–28 mm,

— „Sonata“: 29–30 mm.

5.3. 3 PAKEITIMAS.: Išplėsta geografinė vietovė

Siūlome išplėsti auginimo teritoriją, kad būtų įtrauktos šios komunos: Banyeres de Mariola, Benifallim, Facheca, Salinas, Sax, Tárbena.

Vyšnių auginimo žemės plotą, kurį siūlome išplėsti, sudaro 172 ha vyšnių, o tai yra apie 15 proc. jau užregistruoto ploto.

Apskaičiuota, kad gamyba padidės maždaug 15 proc.

Pagrindimas. Visos šios komunos yra greta tų, kurios jau yra užregistruotos, ir turi vienodas klimato sąlygas bei dirvožemį, kurie puikiai tinka vyšnių auginimui.

Šiose komunose auginama vis daugiau vyšnių ir tikimasi, kad ateinančiais metais jos ir toliau bus vis dažniau auginamos.

Tikimasi, jog gamybos apimtis bus pakankama, kad būtų galima parduoti šias veisles atskirai, nes tai yra labai derlingos, jaunos plantacijos, kurios yra gerai suprojektuotos, drėkinamos ir kurioms auginti naudojami įrenginiai, atitinkantys naujausius technologinius pokyčius.

Su 3 pakeitimu susijusi dalis

— Produkto specifikacija: „C) Geografinė vietovė“,

— Bendrasis dokumentas: „4. Glaustas geografinės vietovės apibūdinimas“.

Šiuo metu užregistruotas tekstas

— Auginimo vietovė yra šiaurinėje Alikantės provincijos ir pietinėje Valensijos provincijos dalyje.

— Ją sudaro sklypai, esantys Alikantės provincijos Agres, Alcocer de Planes, Alcoy, Alfafara, Almudaina, Alquería de Aznar, Balones, Beneixama, Beniarrés, Benillup, Benimarfull, Biar, Cañada, Castalla, Cocentaina, Confrides, Cuatretondeta, Gaianes, Gorga, Ibi, Jijona, Lorcha, Millena, Monóvar, Muro de Alcoy, Penáguila, Pinoso, Planes, Tollos, Vall d’Alcalá, Vall d’Ebo, Vall de Gallinera, Vall de Laguart bei Villena komunose ir Valensijos provincijos Bocairent bei Ontinyent komunose.

Siūlomi pakeitimai

Auginimo vietovė yra šiaurinėje Alikantės provincijos ir pietinėje Valensijos provincijos dalyje.

Ją sudaro sklypai, esantys Alikantės provincijos Agres, Alcocer de Planes, Alcoy, Alfafara, Almudaina, Alquería de Aznar, Balones, Banyeres de Mariola, Beneixama, Beniarrés, Benifallim, Benillup, Benimarfull, Biar, Cañada, Castalla, Cocentaina, Confrides, Cuatretondeta, Facheca, Gaianes, Gorga, Ibi, Jijona, Lorcha, Millena, Monóvar, Muro de Alcoy, Penáguila, Pinoso, Planes, Salinas, Sax, Tárbena, Tollos, Vall d’Alcalá, Vall de Ebo, Vall de Gallinera, Vall de Laguart bei Villena komunose ir Valensijos provincijos Bocairent bei Ontinyent komunose.

BENDRASIS DOKUMENTAS

„CEREZAS DE LA MONTAÑA DE ALICANTE“/„CIRERES DE LA MUNTANYA D’ALACANT“

ES Nr. PGI-ES-0099-AM03 – 2020 m. rugpjūčio 13 d.

SKVN ( ) SGN (X)

1. Pavadinimas (-ai) [SKVN arba SGN]

„Cerezas de la Montaña de Alicante“/„Cireres de la Muntanya d’Alacant“

2. Valstybė narė arba Trečioji Šalis

Ispanija

3. Žemės ūkio produkto arba maisto produkto aprašymas

3.1. Produkto rūšis [nurodyta XI priede]

1.6 klasė. Vaisiai, daržovės ir grūdai, švieži arba perdirbti

3.2. Produkto, kurio pavadinimas nurodytas 1 punkte, aprašymas

Vienintelės veislės, kurioms gali būti suteikta saugoma geografinė nuoroda, yra šios:

Pagrindinės veislės: „Burlat“, „Picota“, „Picota Ambrunesa“, „Early Lory“, „Prime Giant“, „Sweet Heart“, „Brooks“, „Nimba“, „Frisco“, „Santina“, „Lapins“, „4–84“ ir „Sonata“.

Apdulkinti skirtos veislės: „Stark Hardy Giant“, „Bing“ ir „Van“.

Visoms šioms veislėms būdingos tokios bendros savybės:

— didelis cukraus kiekis (daugiau nei 11° pagal Brikso skalę),

— vidutiniškas jautrumas skilinėjimui,

— vidutinio ilgio kotelis, geras nuskintų uogų išsilaikymas,

— tolygi apvali forma, itin blizgi odelė,

— karmino raudona arba ryškiai raudona odelės spalva, odelės plonumas ir tolygumas,

— sultingas ir tvirtas rausvos arba vyno raudonumo spalvos minkštimas,

— subalansuotas skonis, tvirta konsistencija,

— vidutinio dydžio, apvalios, šiek tiek pailgos formos, baltos spalvos, labai kietas kauliukas,

— geras augalo prisitaikymas augti SGN „Cerezas de la Montaña de Alicante“ vietovėje,

— geras uogų išsilaikymas atliekant įvairias operacijas, jas transportuojant ir pakuojant.

Saugomų veislių vyšnių vidutinis dydis yra toks:

— „Burlat“: 27–28 mm,

— „Stark Hardy Geant“: 26–28 mm,

— „Van“: 26–28 mm,

— „Bing“: 24–28 mm,

— „Picota“: 22–24 mm,

— „Picota Ambrunesa“: 23–25 mm,

— „Early Lory“: 28–30 mm,

— „Prime Giant“: 27–32 mm,

— „Sweet Heart“: 26–28 mm,

— „Brooks“: 27–28 mm,

— „Nimba“: 28–30 mm,

— „Frisco“: 28–30 mm,

— „Santina“: 28 mm,

— „Lapins“: 27–28 mm,

— „4–84“: 27–28 mm,

— „Sonata“: 29–30 mm.

Leidžiamų naudoti veislių uogos pasižymi šiomis kokybinėmis savybėmis:

— nepažeistos,

— sveikos,

— švarios, beveik be pastebimų pašalinių medžiagų,

— be perteklinės išorinės drėgmės,

— be pašalinio kvapo ir (arba) skonio.

Saugomų vyšnių kategorijos „Extra“ ir „1 klasės“ (pagal JT EEK taisykles) parduodant skirstomos taip:

1 klasės dydis – ne mažesnis kaip 21 mm,

„Extra“ dydis – ne mažesnis kaip 23 mm.

3.3. Pašarai (taikoma tik gyvūniniams produktams) ir žaliavos (taikoma tik perdirbtiems produktams)

—

3.4. Specialūs gamybos veiksmai, atliktini nustatytoje geografinėje vietovėje

Auginimas ir derliaus nuėmimas.

3.5. Specialios produkto, kurio pavadinimas nurodytas, pjaustymo, trynimo, pakavimo ir kt. taisyklės

—

3.6. Specialios produkto registruotu pavadinimu ženklinimo taisyklės

„Cerezas de la Montaña de Alicante“ identifikavimo užrašuose ar etiketėse privaloma nurodyti oficialų Europos Sąjungos saugomos geografinės nuorodos simbolį, taip pat užrašus „Indicación Geográfica Protegida“ („Saugoma geografinė nuoroda“) ir „Cerezas de la Montaña de Alicante“ arba užrašus kita regiono oficialiąja kalba – „Indicació Geogràfica protegida“ („Saugoma geografinė nuoroda“) ir „Cireres de la Muntanya d’Alacant“.

Produktas dar yra ženklinamas atitikties ženklu (etiketė kitoje pakuotės pusėje). Tokiu ženklu kontroliuojamoje pakavimo įmonėje produktas paženklinamas taip, kad ženklo nebūtų galima panaudoti dar kartą ir būtų užtikrintas produkto atsekamumas.

4. Glaustas geografinės vietovės apibūdinimas

Auginimo vietovė yra šiaurinėje Alikantės provincijos ir pietinėje Valensijos provincijos dalyje, Ispanijos rytuose.

Ją sudaro sklypai, esantys Alikantės provincijos Agres, Alcocer de Planes, Alcoy, Alfafara, Almudaina, Alquería de Aznar, Balones, Banyeres de Mariola, Beneixama, Beniarrés, Benifallim, Benillup, Benimarfull, Biar, Cañada, Castalla, Cocentaina, Confrides, Cuatretondeta, Facheca, Gaianes, Gorga, Ibi, Jijona, Lorcha, Millena, Monóvar, Muro de Alcoy, Penáguila, Pinoso, Planes, Salinas, Sax, Tárbena, Tollos, Vall d’Alcalá, Vall de Ebo, Vall de Gallinera, Vall de Laguart bei Villena komunose ir Valensijos provincijos Bocairent bei Ontinyent komunose.

5. Ryšys su geografine vietove

5.1. Geografinės vietovės ypatumai

Gamtiniai veiksniai

Auginimo vietovė yra viena iš labiausiai kalnuotų Valensijos autonominio regiono vietų. Ji išsidėsčiusi Betikos kalnų grandinės papėdėje, kurios reljefas tipinės struktūros, su antiklinų ir sinklinų dariniais. Todėl vietovės orografinė padėtis kalnuota, su daugybe nelygumų.

Dirvožemyje yra daug kalcio karbonato ir šiek tiek organinių medžiagų.

Vidutinė metinė temperatūra svyruoja tarp 13 ir 15,5 C, vidutinis metinis kritulių kiekis – 350–650 mm. Vietovėje vyrauja nuosaikus Viduržemio jūros klimatas, temperatūra žemesnė, o kritulių daugiau nei likusioje provincijos dalyje.

Žmogiškieji veiksniai

Vyšnios šioje vietovėje auginamos nuo seno, todėl prie geros produkto kokybės prisideda geroji ūkininkų auginimo patirtis. Ši tradicinė geroji auginimo patirtis atsiskleidžia medžius genint taurės arba vėduoklės forma, dirbant žemę, uogas atrenkant kelis kartus per derliaus ėmimą ir skinant rankomis, kai jos yra optimaliai prinokusios.

5.2. Produkto ypatumai

Vyšnioms būdingas didelis cukraus kiekis (mažiausiai 11° pagal Brikso skalę), karmino raudonos arba ryškiai raudonos spalvos odelė ir rausvos arba vyno raudonumo spalvos tvirtas minkštimas. Uogos yra apvalios formos, paprastai nedidelės ir ties pagrindu smailėjančios.

5.3. Priežastinis geografinės vietovės ir produkto, kuriam suteikta SKVN, kokybės ar savybių arba geografinės vietovės ir kurios nors produkto, kuriam suteikta SGN, savybės, gero vardo ar kitos ypatybės ryšys

Vyšnių ir geografinės vietos ryšys grindžiamas geru produkto „Cerezas de la Montaña de Alicante“ vardu. Šį gerą vardą nulėmė juslinės uogų savybės ir jų ekonominė bei gastronominė reikšmė, taip pat tai, kad vyšnių medžiai yra neatsiejama geografinės vietovės peizažo dalis.

Saugomai vietovei būdinga itin išsiskirianti, kalnuota ir nelygi orografinė padėtis. Žemės ūkio valdos nedidelės, dažnai įrengtos kalno šlaituose iškirstose terasose, kuriose įmanoma pasodinti tik vieną medžių eilę, o tai sukuria ypatingą šios vietovės vaizdą. Temperatūra būna šiek tiek žemesnė negu įprastinė temperatūra taip arti Viduržemio jūros esančiose vietovėse.

Dėl šių veiksnių kitų kultūrų auginimo galimybės šioje vietovėje yra ribotos, o vyšnios čia auginamos jau dešimtmečius, todėl jos sukuria būdingą peizažą, ypač kai medžiai žydi.

Šio regiono augintojų įgūdžiai ir ilgalaikė patirtis leido išplėtoti tinkamas auginimo technikas, dėl kurių vyšnių auginimas susilaukė sėkmės šiose vietovėse, kuriose dažnos šalnos, nėra drėkinimo ir susidaręs nelygus reljefas.

Būtent todėl vyšnios iš esmės skinamos, atrenkamos ir pakuojamos rankomis.

Gautas produktas – labai saldžios apvalios formos vyšnios su rausvos arba vyno raudonumo spalvos minkštimu.

Gerą produkto „Cerezas de la Montaña de Alicante“ vardą dar labiau garsina kiekvieną pavasarį vykstanti vyšnių šventė („Fiesta de la Cereza“). Ta proga sakomos kalbos, rengiami konkursai ir organizuojama įvairi veikla vyšnių tema. Rengiamos gastronominės kelionės po įvairius regiono barus ir restoranus, kuriuose patiekalai ir desertai gaminami naudojant būdingiausią ir autentiškiausią regiono produktą – vyšnias. Be to, rengiamos ekskursijos po vyšnių sodus, per kurias pasakojama apie vyšnių auginimą, taip pat į pakavimo įmones, siekiant geriau supažindinti su visomis rankomis atliekamomis operacijomis.

Pastaraisiais metais šios vietovės vyšnių auginimo tradicija paskatino parengti nemažai kaimo turizmo maršrutų, kurie leidžia susipažinti su ypatinga aplinka, kurioje auginami vyšnių medžiai.

Produktas „Cerezas de la Montaña de Alicante“ taip įsitvirtino gastronomijoje, kad jau daug metų leidžiamos receptų, kuriuose naudojamos šios uogos, knygos, pavyzdžiui, 1992 m. išleista receptų su vyšniomis „Cerezas de la Montaña de Alicante“ knyga „Tikra pagunda“ („Pura Tentación“).

Šioje geografinėje vietovėje vyšnių auginimo kultūros pradžia siekia XVI amžių. Kalbant apie žemės ūkio gamybą, šiuo metu vyšnios „Cerezas de la Montaña de Alicante“ yra šios vietovės ekonomikos variklis.

Apibendrinant galima pasakyti, kad „Cerezas de la Montaña de Alicante“ yra produktas, turintis apibrėžtas juslines savybes (saldus ir stiprus skonis) ir gerą vardą, kuris pripažįstamas ne vien tik žemės ūkio, bet ir peizažo, gastronomijos bei kultūros srityse.

Nuoroda į paskelbtą specifikaciją

(Šio reglamento 6 straipsnio 1 dalies antra pastraipa)

http://www.agroambient.gva.es/va/web/desarrollo-rural/consejos-reguladores/-/asset_publisher/BadTUeVQO5DX/content/i-g-p-cerezas-de-la-montana-de-alicante?redirect=http%3A%2F%2Fwww.agroambient.gva.es%2Fca%2Fweb%2Fdesarrollo-rural%2Fconsejos-reguladores%3Fp_p_id%3D101_INSTANCE_BadTUeVQO5DX%26p_p_lifecycle%3D0%26p_p_state%3Dnormal%26p_p_mode%3Dview%26p_p_col_id%3Dcolumn-2%26p_p_col_pos%3D1%26p_p_col_count%3D4

(1) OL L 343, 2012 12 14, p. 1.